text: [{"text_idx": "#000001", "text": "Hetlendingar \u00e6tla s\u00e6r til F\u00f8roya at kanna tunnlar"}, {"text_idx": "#000002", "text": "Nu\u0301 Hetland skal leggja til r\u00e6ttis framti\u0301\u00f0ar samfer\u00f0sluu\u0301tbyggingar og velja millum ny\u0301ggjar ferjur og undirsjo\u0301vartunlar eru F\u00f8royar og f\u00f8roysku tunlarnir av a\u0301lvara komnir undir sjo\u0301neykuna i\u0301 Hetlandi."}, {"text_idx": "#000003", "text": "I\u0301 mi\u00f0lunum i\u0301 Hetlandi og i\u0301 Skotlandi vi\u00f0 BBC a\u0301 odda hava framti\u0301\u00f0ar tunnils\u00e6tlanir i\u0301 Hetlandi alsto\u0301ra ra\u00f0festing og kemst hetta av, at Hetland innan stutta ti\u0301\u00f0 skal til at gera av, um oyggjalandi\u00f0 framhaldandi ynskir at var\u00f0veita mongu ferjusambondini millum oyggjarnar ella um landi\u00f0 ynskir at ganga \u201cf\u00f8roysku\u201d lei\u00f0ina og byggja undirsjo\u0301vartunlar. Fleiri av ferjunum, sum binda oyggjarnar saman, eru vornar gamlar og skulu skiftast u\u0301t. Men sterkar r\u00f8ddir eru frammi i\u0301 Hetlandi um, at undirsjo\u0301vartunlar eins og teir i\u0301 F\u00f8royum eru framti\u0301\u00f0in."}, {"text_idx": "#000004", "text": "Nu\u0301 ver\u00f0ur so kjakast um, i\u0301 hvussu sto\u0301ran mun undirsjo\u0301vartunlar skulu binda oyggjarnar saman og i\u0301 hvussu sto\u0301ran mun ny\u0301ggjar ferjur. Ho\u0301ast ferjutraditio\u0301nin er gomul og eigur li\u0301vi\u00f0 i\u0301 sm\u00e6rri oyggjasamfel\u00f8gunum, eins og gevur arbei\u00f0i til no\u0301gvar i\u0301bu\u0301gvar, so strongja mong a\u0301 at tunlar skulu avloysa i\u0301 hvussu er nakrar av ferjunum. Pengar eru longu settir av til at gera t\u00e6r fyrstu kanningarnar, men i\u0301bu\u0301gvarnir halda hetta gongur ov seint og hava ti\u0301 sett a\u0301 stovn a\u0301hugafelagsskapir, i\u00f0 eru farnir at savna pengar inn til kanningararbei\u00f0i\u00f0."}, {"text_idx": "#000005", "text": "I\u0301 dag leg\u00f0i \u201cThe Yell and Unst Tunnel Action Groups\u201d fram u\u0301rsliti\u00f0 av fyrstu royndunum at fa\u0301a pengar til vega og er talan um ha\u0301lva a\u00f0ru mio\u0301. kr., samb\u00e6rt b\u00e6\u00f0i Shetland Times og Shetland News."}, {"text_idx": "#000006", "text": "Vi\u00f0 hesum ynskja hetlendingar at vi\u0301sa myndugleikunum si\u0301n stu\u00f0ul til tunnilsfyrireikingarnar. -Vit kunnu ikki bara og sita og hyggja at, me\u00f0an okkara oyggjasamfelag dragnar afturu\u0301t vegna gamlar og o\u0301ti\u0301\u00f0arho\u0301skandi ferjur sigur umbo\u00f0 fyri felagsskapin. -Vit mugu arbei\u00f0a saman vi\u00f0 at endurbyggja undirst\u00f8\u00f0ukervi\u00f0 solei\u00f0is at ta\u00f0 ver\u00f0ur meira liviligt i\u0301 oyggjunum hja\u0301 komandi \u00e6ttarli\u00f0um."}, {"text_idx": "#000007", "text": "Herfyri kunngj\u00f8rdi skotski ra\u0301\u00f0harrin i\u0301 bretsku stjo\u0301rnini Alistair Jack, at stjo\u0301rnin fer at stu\u00f0la u\u0301tbygging av tunlum og fer at hava fund vi\u00f0 SIC, hetlendsku stjo\u0301rnina at umr\u00f8\u00f0a framti\u0301\u00f0ar u\u0301tbygging av samfer\u00f0sluni millum oyggjarnar."}, {"text_idx": "#000008", "text": "Ta\u00f0 liggur i\u0301 kortunum, at u\u0301tbyggingar fara at fevna b\u00e6\u00f0i um ny\u0301ggjar ferjur og undirsjo\u0301vartunlar. Sty\u0301ri\u00f0 i\u0301 Hetlandi hevur annars sett av 700.000 pund til tess at menna eina \u201cbusiness case\u201d fyri tunlarnar. Verk\u00e6tlanin er longu i\u0301 gongd."}, {"text_idx": "#000010", "text": "Umbo\u00f0 fyri tri\u0301ggjar av privatu tunnilsfelagsskapunum, i\u00f0 ynskja at gera part av kanningararbei\u00f0inum, hava gj\u00f8rt av at koma til F\u00f8roya seinni i\u0301 hesum ma\u0301na\u00f0inum at l\u00e6ra av f\u00f8roysku royndunum eitt nu\u0301, hvussu f\u00f8royingar hava megna\u00f0 at fi\u0301ggja sto\u0301ru i\u0301l\u00f8gurnar. Og her eisini hvussu ny\u0301ggju tunlarnir hava a\u0301virka\u00f0 li\u0301vi\u00f0 og gongdina i\u0301 \u00f8kjunum t\u00e6r binda oyggjar saman."}, {"text_idx": "#000011", "text": "Samb\u00e6rt hetlendskum mi\u00f0lum vo\u0301ru umbo\u00f0 fyri f\u00f8roysku byggifyrit\u00f8kuna Articon herfyri a\u0301 vitjan i\u0301 Hetlandi fyri at umr\u00f8\u00f0a tunnilsframti\u0301\u00f0ina og harvi\u00f0 eisini m\u00f8guliga kunna geva si\u0301tt jaliga i\u0301kast til eina sli\u0301ka samfer\u00f0slumenning."}, {"text_idx": "#000012", "text": "I\u0301 Hetlandi hevur spurningurin um at endurny\u0301ggja samfer\u00f0sluna millum oyggjarnar h\u00e6gstu ra\u00f0festing, ti\u0301 fleiri av verandi ferjum hava t\u00e6nt si\u0301na ti\u0301\u00f0 og eru vornar ov gamlar og o\u0301ti\u0301\u00f0arho\u0301skandi umframt at t\u00e6r hava sto\u0301rt u\u0301tla\u0301t og ti\u0301 ikki ho\u0301ska til gr\u00f8na orkuskifti\u00f0, sum Hetland ynskir."}, {"text_idx": "#000013", "text": "Ta\u00f0 hevur fingi\u00f0 lei\u00f0aran i\u0301 hetlendska sty\u0301rinum at u\u0301ttala, at spurningurin um undirst\u00f8\u00f0ukervi\u00f0 er ryggurin i\u0301 ti\u0301 hetlendska samfelagnum og ti\u0301 ma\u0301 hann fyri einhv\u00f8nn pri\u0301s ra\u00f0festast. I\u0301 dag telur ferjuflotin 12 ferjur, sum a\u0301rliga flyta 750.000 fer\u00f0andi."}, {"text_idx": "#000014", "text": "Meira f\u00e6st at vita a\u0301 shetlandtunnels.co.uk og ."}, {"text_idx": "#000020", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000021", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}, {"text_idx": "#000022", "text": "Ru\u0301na Brimnes Hoydal helt bestu snarr\u00f8\u00f0una"}, {"text_idx": "#000023", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]